Diari Oficial de la Generalitat Valenciana


Sumari del DOGV 3226, del 21-04-1998 (1998/2542)

Informació pública de l'aprovació de les bases específiques per a la provisió d'una plaça de policia local.
-----------------------------------------------------------------------------------------------------------

### Dades del document

Número de DOGV
:   3226

Data del DOGV
:   21-04-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/2542


Data del document
:   05-03-1998

Organisme emissor
:   Ajuntament de l'Alqueria de la Comtessa

Tipus de document
:   Anunci

Descriptors 

:   * Alqueria de la Comtessa, l'
    * concurs administratiu
    * administració local
    * policia

Informació pública de l'aprovació de les bases específiques per a la provisió d'una plaça de policia local. [1998/M2542]
  
En compliment del que ha acordat el Ple de l'Ajuntament, en sessió de 26 de febrer de 1998, es convoquen proves selectives per a la provisió en propietat d'una plaça de policia local, compresa en l'oferta d'ocupació pública per a 1995 (aprovada pel Ple de l'Ajuntament en sessió de 30 de novembre de 1995), d'acord amb les següents:
  
Bases específiques que han de regir l'oposició per a proveir en propietat una plaça de policia local de l'Ajuntament de l'Alqueria de la Comtessa.
  
Primera. Objecte de la convocatòria
  
L'objecte de la present convocatòria és la provisió en propietat d'una plaça de la Policia Local, classificada en l'escala d'administració especial, subescala serveis especials, classe policia local, dotada amb un sou anual corresponent al grup D, amb pagues extraordinàries, triennis i altres emoluments establits per la legislació vigent i serà coberta per torn lliure.
  
Segona. Requisits dels aspirants
  
Per a participar en les proves selectives caldrà complir els requisits següents, referits al dia en què finalitze el termini d'admissió de sol·licituds:
  
a) Posseir la nacionalitat espanyola o la d'un estat membre de la Unió Europea en els termes que disposa la legislació vigent.
  
b) Estar en possessió del títol de Graduat Escolar o equivalent, o tindre complides les condicions per a obtindre'l en la data en què finalitze el termini de presentació d'instàncies.
  
c) No patir cap malaltia ni defecte físic o psíquic que impedisca l'exercici de les funcions i tindre una estatura mínima de 1,65 metres per a les dones i 1,70 per als homes.
  
d) Tindre complits 18 anys sense excedir dels 30, referides ambdós edats a la data del termini de presentació d'instàncies; als sols efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i auxiliars.
  
e) No haver estat separat mitjançant expedient disciplinari, del servei de l'estat, de les comunitats autònomes o de les entitats locals ni trobar-se inhabilitat per a l'exercici de les funcions públiques.
  
f) Posseir els permisos de conduir de vehicles de les classes A-2 i B-2 o equivalents.
  
Tercera. Instàncies i admissió
  
Les instàncies en què se sol·licite prendre part en l'oposició es presentaran al Registre General de l'Ajuntament, en el termini improrrogable de 20 dies naturals, des del següent a la publicació en extracte de la convocatòria en el Boletín Oficial del Estado i s'adreçaran al president de la corporació.
  
Els aspirants hauran de manifestar en les instàncies que compleixen totes i cadascuna de les condicions exigides en la base segona i que es comprometen a prestar jurament o promesa, segons estableix el Reial Decret 707/1979, de 5 d'abril.
  
Les instàncies podran presentar-se en la forma que determina l'article 38.4 de la Llei 30/1992, de 26 de novembre.
  
A les instàncies s'acompanyarà el justificant d'haver ingressat en la caixa municipal els drets d'examen, que es fixen en la quantitat de 2.500 pessetes.
  
En el cas d'instàncies defectuoses, es requerirà l'interessat perquè esmene les deficiències i se li advertirà que si no ho fa abans de 10 dies quedarà exclòs de la llista d'aspirants.
  
Quarta. Llista d'aspirants
  
Una vegada finalitzat el termini de presentació d'instàncies, la Presidència de la corporació s'aprovarà la llista provisional d'aspirants admesos i exclosos, que es publicarà en el Butlletí Oficial de la Província, en el Diari Oficial de la Generalitat Valenciana i al tauler d'anuncis de la corporació i s'hi concedirà un termini de 10 dies naturals per reclamacions, les quals, si n'hi ha, seran acceptades o rebutjades en la resolució per la qual s'aprove la llista definitiva, es farà pública, així mateix, en la forma indicada.
  
Cinquena. Tribunal qualificador
  
Estarà constituït pels membres següents:
  
President: l'alcalde president de l'Ajuntament o regidor en qui delegue.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant designat per la Generalitat Valenciana.
  
- El cap del cos de la Policia Local de la corporació o funcionari de la corporació d'igual o superior categoria que la plaça convocada.
  
- Dos representants sindicals dels treballadors, que hauran de posseir una titulació igual o superior que l'exigida per a accedir a la plaça convocada.
  
Secretari: el de la corporació o funcionari en qui delegue, que actuarà, a més, com a vocal.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents indistintament.
  
El tribunal podrà estar assistit per titulats especialistes per a la formulació i qualificació de les proves d'aptitud medicointel·lectual, físiques i de llengua valenciana. El nomenament d'aquests haurà de fer-se públic junt amb el del tribunal.
  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva tindrà la categoria quarta de les que s'hi recullen, tant pel que fa a les assistències dels membres del tribunal com dels seus assessors i col·laboradors.
  
Sisena. Desenvolupament de les proves
  
L'oposició constarà de les següents proves:
  
1. Proves selectives.
  
Abans d'iniciar les proves físiques i les de coneixement del temari, es realitzarà un reconeixement mèdic i un exercici o prova psicotècnica d'aptitud i de personalitat. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en els annexos corresponents de l'Ordre de 5 de desembre de 1994 de la Conselleria d'Administració Pública, modificada per l'Ordre de 27 de desembre de la Conselleria de Presidència per les quals s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i mèdiques.
  
2. Fase d'oposició.
  
2.1. Primer exercici. De caràcter obligatori.
  
Consistirà a superar proves d'aptitud física que posen de manifest la capacitat per a l'exercici del lloc de treball, el contingut i marques mínimes de les quals seran, almenys, els següents.
  
- Escalada de corda amb presa de peus: homes, 4 metres; dones, 3 metres.
  
- Salt de longitud amb carrera: 4 metres per a homes i 3,80 metres per a dones, amb tres intents per a homes i dones.
  
- Salt d'altura: 1,15 metres per a homes i 1,05 metres per a dones, amb tres intents per a homes i dones.
  
- Carrera de velocitat en 60 metres: per a homes, 10 segons; per a dones, 12 segons.
  
- Carrera de resistència en 1.000 metres: 4 minuts per a homes, i 4,10 minuts per a dones.
  
Si l'Ajuntament decideix establir una prova de natació, el contingut i marques mínimes d'aquesta seran: 50 metres: homes, 57 segons, i dones, 1 minut.
  
2.2. Segon exercici. De caràcter obligatori.
  
Consistirà a contestar per escrit, durant 90 minuts, sobre quatre temes elegits per sorteig, un de cadascun dels grups I a IV, ambdós inclusivament, que componen el programa que figura en l'annex I.
  
Aquests temes seran llegits en sessió pública davant el tribunal, que podrà formular les preguntes o aclariments que sobre aquests considere oportuns.
  
Es valoraran la claredat de les idees, la facilitat de l'expressió verbal i el coneixement sobre els temes exposats.
  
2.3. Tercer exercici. De caràcter obligatori.
  
Consistirà a contestar per escrit, durant una hora, sobre un tema dels que componen el grup cinqué i s'hi valoraran els coneixements, la claredat en l'exposició, presentació, redacció i ortografia. Aquest exercici podrà substituir-se per la realització d'un qüestionari de 50 preguntes amb respostes alternatives, de les quals sols una serà la correcta, basat en el contingut del grup cinqué d'aquest programa.
  
Les contestacions errònies es valoraran negativament amb la penalització equivalent a un terç del valor de cada contestació correcta.
  
2.4. Quart exercici. De caràcter obligatori.
  
Consistirà en la resolució d'un o dos supòsits pràctics relacionats amb les funcions a exercir. Serà determinat pel tribunal abans de començar l'exercici i la seua duració no excedirà de 60 minuts.
  
2.5. Cinqué exercici. De caràcter obligatori i no eliminatori.
  
Consistirà a traduir del valencià al castellà i a l'inrevés, un text proposat pel tribunal, durant el temps màxim de 30 minuts. Es qualificarà de 0 a 2 punts i no tindrà caràcter eliminatori.
  
Setena. Qualificació dels exercicis
  
La qualificació del primer exercici (proves físiques) serà d'apte o no apte i s'hauran de superar, com a mínim, quatre de las proves per a ser qualificat com a apte.
  
La qualificació del segon, tercer i quart exercicis serà de 0 a 10 punts, i caldrà per a aprovar un mínim de 5 punts.
  
Les qualificacions s'adoptaran sumant les puntuacions atorgades pels distints membres del tribunal i dividint el total pel nombre d'assistents en aquell, sent el quocient obtingut la qualificació definitiva en cada exercici.
  
Les qualificacions de cada exercici es faran públiques el mateix dia en què s'acorden, i seran exposades al lloc on es realitzen les proves.
  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis.
  
Vuitena. Relació d'aprovats, presentació de documents i nomenament
  
Una vegada acabada la qualificació dels exercicis de l'oposició, el tribunal farà pública al tauler d'edictes de la corporació la relació d'aprovats per ordre de puntuació, no podent superar aquests el nombre de places convocades, i elevarà a la Presidència de la corporació la proposta de nomenament com a policia local en pràctiques.
  
L'aspirant proposat presentarà davant la Secretaria General, en el termini de 20 dies hàbils, des que es facen públiques les relacions d'aprovats, els documents acreditatius de les condicions de capacitat i altres requisits de la base segona de la convocatòria.
  
Els qui tinguen la condició de funcionaris públics estaran exempts de justificar documentalment les condicions i els requisits ja demostrats per a obtenir l'anterior nomenament i hauran de presentar la certificació de l'organisme públic del qual depenguen que acredite la seua condició i les circumstàncies que consten en el seu full de serveis.
  
Si dins del termini indicat, i tret de casos de força major, no hi presenten la documentació, no podran ser nomenats, i quedaran anul·lades totes les seues actuacions, sense perjudici de la responsabilitat en què hagen pogut incórrer per falsedat en la instància.
  
Els aspirants opositors, una vegada presentada la documentació exigida en les bases de la convocatòria, s'incorporaran a l'Institut Valencià de Seguretat Pública per a realitzar un curs teoricopràctic de caràcter selectiu.
  
Per a la realització del curs l'aspirant ja nomenat funcionari en pràctiques percebrà, amb càrrec a la corporació local respectiva, les retribucions que li corresponguen.
  
Superat el curs selectiu, l'Institut Valencià de Seguretat Pública valorarà el curs teoricopràctic i elevarà proposta de nomenament a l'alcalde president. El nomenament haurà d'efectuar-se en el termini màxim de 15 dies des de la comunicació de l'IVASP.
  
En el supòsit que l'aspirant no supere el curs selectiu de l'IVASP, es comunicarà aquesta circumstància a l'alcalde president, i l'aspirant podrà incorporar-se al curs immediatament posterior, però si no supera aquest segon curs perdrà definitivament el seu dret de reserva.
  
Novena. Incidències
  
El tribunal està autoritzat per a resoldre els dubtes que s'hi presenten, interpretar les bases d'aquesta convocatòria i prendre els acords necessaris per al bon ordre del procés selectiu. En tot allò no disposat en aquestes bases, serà d'aplicació el Reial Decret Legislatiu 781/1986, de 18 d'abril; Llei 7/1985, de 2 d'abril; Decret 69/1986, de 2 de juny; Llei 2/1990. de 4 d'abril, de Coordinació de Policies Locals de la Comunitat Valenciana i normes de desplegament.
  
Deu. Recursos
  
Contra aquestes bases i els actes administratius definitius que se'n deriven, les persones interessades podran interposar-hi els oportuns recursos en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Onze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana, i l'anunci de la convocatòria en extracte, en el Boletín Oficial del Estado.
  
ANNEX I
  
Programa de policia local
  
Grup primer. Dret constitucional i administratiu.
  
Tema 1. Organització política de l'estat espanyol, classe i forma d'estat. Organització territorial de l'estat. La Corona. Poder legislatiu. Poder executiu. Poder judicial. Relacions entre el govern y les Corts Generals.
  
Tema 2. La Constitució espanyola: el sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola: comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana: la Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local: caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Tema 8. La Llei d'Ús i Ensenyament del Valencià.
  
Grup segon. Règim local i de funcionaris.
  
Tema 1. El municipi, òrgans unipersonals de govern: l'alcalde, els tinents d'alcalde. Els regidors.
  
Tema 2. El municipi, òrgans col·legiats de govern. el ple de l'ajuntament. La Comissió de Govern. Les comissions informatives.
  
Tema 3. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia Governativa i Judicial.
  
Tema 4. La Policia Local, conceptes previs. Missions i objectius. Estructura orgànica i funcional.
  
Tema 5. El binomi policia local i ciutadà, conceptes previs. Relació i finalitat. Suports ètics. Normes d'actuació.
  
Tema 6. Ordenament legislatiu de la Policia Local: Llei Orgànica de Forces i Cossos de Seguretat: principis bàsics d'actuació. Disposicions estatutàries comunes. Règim disciplinari.
  
Tema 7. Llei de la Generalitat Valenciana de Coordinació de Policies Locals de la Comunitat Valenciana: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de la Seguretat Pública.
  
Grup tercer. Dret penal i municipal.
  
Tema 1. El Codi Penal: concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 2. Classes de faltes: contra els interessos generals de les poblacions, contra les persones i contra la propietat.
  
Tema 3. Classes de delictes: contra les persones, contra la llibertat i l'honestedat i contra la propietat.
  
Tema 4. Obligacions i competències dels ajuntaments: les ordenances municipals. Els bans d'alcaldia.
  
Tema 5. Ordenances municipals: concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup quart. Legislació sobre trànsit i transports.
  
Tema 1. La Llei sobre Circulació de Vehicles i el seu text articulat de 2 de març de 1990. Reglament General de Conductors de 30 de maig de 1997. Reglaments que puguen sorgir amb el desplegament de la Llei de Bases sobre Trànsit i Circulació de Vehicles a Motor i Seguretat Viària.
  
Tema 2. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 3. El trànsit viari: introducció. Vies, vehicles i conductors. Les condicions tècniques del vehicle. Classes de transport.
  
Tema 4. El transport: servei públic de passatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transport i altres requisits principals.
  
Tema 5. Els accidentes de trànsit: concepte i consideracions prèvies. Les seues causes. Classes i fases.
  
Grup cinqué. Coneixement del municipi.
  
Tema 1. La llista de carrers municipal de l'Alqueria de la Comtessa i centres oficials de la localitat.
  
Tema 2. Característiques de la població i geografia de la localitat.
  
Contra l'aprovació d'aquestes bases, així com el seu contingut i altres actes derivats d'aquestes, es podrà interposar recurs contenciós administratiu, en la forma i terminis establits en la Llei 30/1992, de 26 de novembre, després de la comunicació a l'òrgan que va dictar l'acte a impugnar, de conformitat amb l'article 110 de l'esmentat text legal.